b'\n_START_ARTICLE_\nFritz Reinhardt\n_START_SECTION_\nBakgrunn, tidlig virke\n_START_PARAGRAPH_\nReinhardt var f\xc3\xb8dt i Ilmenau i delstaten Th\xc3\xbcringen i Tyskland.  Under 1. verdenskrig tjenestegjorde han i Riga i Latvia hvor han til slutt endte opp i en interneringsleir i Sibir.  Etter verdenskrigen engasjerte han seg i skolevirksomheten i Th\xc3\xbcringen._NEWLINE_Han ble medlem av nazipartiet i 1926 og som en god agitator avanserte han fort i partiet og samme \xc3\xa5r ble han utnevnt til Ortsgruppenleiter i Herrsching.  \xc3\x85ret etter ble han distriktsleder i Oberbayern-S\xc3\xbcd og i 1930 ble han Gauleiter for Oberbayern._NEWLINE_Reinhardt ble valgt inn i Riksdagen i 1930 og ble snart nazipartiets talsmann i finanspolitiske saker. Fra 1928 til 1933 var han leder for nazipartiets skriveskole (Reichsrednerschule) og i perioden fikk over 6000 NSDAP-funksjon\xc3\xa6rer retorikkundervisning i Reinhardts regi.  I 1933 ble han SA Gruppenf\xc3\xbchrer og medlem av Rudolf Hess stab.\n_START_SECTION_\nStatssekret\xc3\xa6r\n_START_PARAGRAPH_\nReinhardt ble utnevnt som statssekret\xc3\xa6r i Finansdepartementet 6. april 1933 under Johann Ludwig Graf Schwerin von Krosigk.  Han hadde ansvaret for Skatt- og tollskolen som han etablerte i 1935 og tollgrensevakten som han reorganiserte i 1937._NEWLINE_Gjennom en egen lov \xe2\x80\x93 skattereguleringsloven (Steueranpassungsgesetz) av 1934 \xe2\x80\x93 innf\xc3\xb8rte han en paragraf om at skattepolitikken skal utformes utfra det nasjonalsosialistiske verdensbilde.  Dette legaliserte \xe2\x80\x93 uten \xc3\xa5 m\xc3\xa5tte g\xc3\xa5 veien om andre lovendringer \xe2\x80\x93 en serie reguleringer rettet mot Tysklands j\xc3\xb8diske befolkning, f.eks. reguleringen som krevde at stj\xc3\xa5let gull fra deporterte og myrdede j\xc3\xb8der skulle tilfalle den tyske stat._NEWLINE_I 1937 ble Reinhardt utnevnt til SA Obergruppenf\xc3\xbchrer.\n_START_SECTION_\nDenazifisering\n_START_PARAGRAPH_\nEtter krigen ble Reinhardt satt i alliert fangenskap. Den 17. juni 1949 ble han kategorisert som en hovedskyldig (Hauptschuldiger) i en denazifiseringsh\xc3\xb8ring og d\xc3\xb8mt til fire \xc3\xa5r i arbeidsleir.  Senere samme \xc3\xa5r ble straffen redusert til tre \xc3\xa5r.  Reinhardt l\xc3\xb8slatt sent i 1950 etter \xc3\xa5 ha sonet dommen i varetekt. I rettsm\xc3\xb8tene hevdet Reinhardt at hans rolle kun var rollen som finansekspert._NEWLINE_Etter krigen arbeidet Reinhardt som skatter\xc3\xa5dgiver.'